Ondersoek geëis oor optrede van Bloem-metropolisie | Maroela Media
Die optrede van die Mangaung-metropolisie wat Woensdagoggend die Bram Fischer-gebou in Bloemfontein in die Vrystaat in 'n ongehoorde magsvertoon beset het, is volgens die VF Plus onwettig en moet ondersoek word.
Dr. Elizabeth Snyman van Deventer, VF Plus-raadslid, sê die party waarsku lank reeds teen die ANC se onvermoë om 'n effektiewe metropolisiediens te bestuur en hierdie is 'n duidelike bewys daarvan.
Armand Cloete, VF Plus-LPW, het die voorsitter van die betrokke komitee in die Vrystaatse wetgewer versoek om dringend 'n vergadering te belê met die LUR, Mxolisi Dukwana, om die aangeleentheid te bespreek en antwoorde oor die aangeleentheid te verskaf.
"Dit is ontoelaatbaar vir metropolisielede om die stad gyselaar te hou weens 'n arbeidsaangeleentheid waarvoor daar interne prosesse bestaan," het Van Deventer bygevoeg. "Die optrede van die metropolisie onderstreep die waarskuwing van die VF Plus dat 'n metropolisie wat nie effektief bestuur word nie, in 'n afvallige gewapende mag kan verander."
Sy sê vanoggend se optrede het bewys waar uniforms, vuurwapens, knuppels en voertuie in die hande van onopgeleide mense geplaas word, dit in 'n gevaarlike situasie kan ontaard.
"Die VF Plus sal in die metroraad eis dat die aangeleentheid ondersoek word. Dit sluit in die misbruik van die metropolisie se voertuie en die optrede van persone in uniform."
Julle anc gemors gaan nooit op hou nie
Vat hulle vas en skors hulle sonder salaris. Dink hulle regeer en kan maak en breek. In hul onkunde glo hulle die land behoort aan die ANC en alles is geregverdig.
Glorified car guards nothing else. Univorms laat die goed soos Rambo voel. Useless
VF+ moet onderhandel vir 'n onafhanklike tuisstaat die regering is so bankrot hulle sal 'n provinsie verkoop ,nou hou hulle hulself besig om ons op hoogte te bring van hoe vrot die ANC is ….ons weet dit wat is die alternatief?
Die weermag en die polisie en die super-metropol-isie gaan sekerlik nou sorg vir 'n rustige misdaadvrye bestaan vir Rosestatters? Alle rommel verwyder en elke brak in sy erf…. Strate sonder gate en ligte aan't werk… Ok die munisipale loafers wat geskok nie by hul lessenaars kon uitkom nie. Nie sedert die groot reëns van 1902 was daar soveel opwinding in Bloem se middestad nie. Ek vergeet amper van die inwyding van die Tweetoringkerk… Nou 'n charity shoppe…